Ο παρόν οδηγός εξυπηρετεί στην παροχή χρήσιμων οδηγιών και πληροφοριών για την ομαλότερη δυνατή διεξαγωγή των εργαστηριακών ασκήσεων.

**Πριν το εργαστήριο**

* Συνιστάται η μελέτη του θεωρητικού υποβάθρου, έστω και επιφανειακά, πριν την έλευση στο εργαστήριο για τη διεξαγωγή μιας εργαστηριακής άσκησης.
* Οι εργαστηριακές ασκήσεις διεξάγονται σε ομάδες δύο ατόμων. Βασική προϋπόθεση για να ολοκληρώνονται οι εργαστηριακές ασκήσεις σε εύλογο χρόνο είναι η σωστή συνεργασία και ο αποδοτικός επιμερισμός του φόρτου παραμετροποίησης των συσκευών.

**Μέσα στο εργαστήριο**

* **Ποτέ** μην ορίσετε ή αλλάξετε υπάρχον κωδικό για κατάσταση επαυξημενων δικαιωμάτων ή για σύνδεση σε κονσόλα.
* Τα καλώδια Ethernet τοποθετούνται κατάλληλα τυλιγμένα σε συγκεκριμένο μέρος στον χώρου του εργαστηρίου.
* Κάθε καλώδιο συνοδεύεται από μια ετικέτα. Σε αυτή την ετικέτα μπορείτε να γράφετε με μολύβι πληροφορίες που σας βοηθούν να αναγνωρίζετε τη ζεύξη.
* Πριν ξεκινήσετε την άσκηση, συννενοηθειτε με τον συνάδερφο σας τι κομμάτι της υλοποίησης θα αναλάβει ο καθένας (πχ ο καθένας μπορεί να αναλάβει τη ρύθμιση συγκεκριμένων συσκευών). Η εν λόγω συνεννόηση θα σας γλυτώσει πολύτιμο χρόνο.
* Δείτε την ενότητα «Δομή των εργαστηριακών φυλλαδίων» για το πως θα διαβάζετε τα φυλλάδια του ΕΔΙΠΥ.

**Αποχωρώντας από το εργαστήριο**

Κατά την αποχώρησή σας από το εργαστήριο ακολουθήστε τα εξής βήματα:

* 1. Αφαιρέστε τα καλώδια και σβήστε ο,τι γράψατε στις ετικέτες.
  2. Τοποθετήστε τα καλώδια τυλιγμένα στον κατάλληλο χώρο του εργαστηρίου.
  3. Επαναφέρετε τις συσκευές στις εργοστασιακές τους ρυθμίσεις.
  4. Αν είστε η τελευταία ομάδα της ημέρας, απενεργοποιήστε τις συσκευές. Τους δρομολογητές απενεργοποιήστε τους πατώντας τον διακόπτη που έχουν στο πίσω μέρος τους. Τους μεταγωγείς αφαιρέστε τους αποσυνδέοντας το καλώδιο τροφοδοσίας.

# **Δομή των εργαστηριακών φυλλαδίων**

Κάθε φυλλάδιο ξεκινά με την ενότητα «Περιγραφή», η οποία παραθέτει τις λέξεις-κλειδιά που συνοψίζουν το περιεχόμενο του φυλλαδίου, καθώς και μια λίστα με τις προαπαιτούμενες γνώσεις που απαιτούνται για την επιτυχή διεκπεραίωση των ασκήσεων.


Στην ενότητα «Εισαγωγή» περιλαμβάνεται μια εισαγωγική παράγραφος στο αντικείμενο του εργαστηριακού φυλλαδίου, καθώς και μια λίστα με τις συσκευές που απαιτούνται για την ολοκλήρωση όλων των σεναρίων του φυλλαδίου.

Αν το φυλλάδιο βαθμολογείται, τότε μετά την εισαγωγή υπάρχει η ενότητα «Παραδοτέα», η οποία συνοψίζει τα παραδοτέα που πρέπει να συμπεριλάβουν οι ομάδες ώστε να αξιολογηθούν. Το παραδοτέο πρέπει να είναι σε μορφή .zip με όνομα τον αναγνωριστικό αριθμό της ομάδας.


Στο κύριο μέρος, κάθε εργαστηριακό φυλλάδιο, εκτός από τα εισαγωγικά, αποτελείται από το θεωρητικό υπόβαθρο και ένα ή περισσότερα σενάρια. Τα σενάρια αποτελούν πρακτική εφαρμογή πρωτοκόλλων ή ρυθμίσεων που περιγράφονται στο θεωρητικό υπόβαθρο.

Σε κάποια φυλλάδια υπάρχουν ηλεκτρονικές φόρμες προς συμπλήρωση. Ο φοιτητής καλείται να συμπληρώσει τις φόρμες μέσω ειδικού λογισμικού ανάγνωσης PDF και να συμπεριλάβει το έγγραφο συμπληρωμένο στα παραδοτέα. Η συμπλήρωση μπορεί να γίνει με οποιοδήποτε λογισμικό που υποστηρίζει ηλεκτρονικές φόρμες[[1]](#footnote-1), ωστόσο συνίσταται η χρήση του λογισμικού [PDF-XChange Editor](https://www.tracker-software.com/product/pdf-xchange-editor).


Στο φυλλάδιο θα δείτε πλαισίωση κειμένων με τα ακόλουθα σύμβολα, η ερμηνεία των οποίων είναι η εξής:

Το κείμενο με αυτή τη πλαισίωση παρέχει στον αναγνώση πρόσθετες πληροφορίες, που βοηθούν στην καλύτερη


Το κείμενο με αυτή τη πλαισίωση παρέχει στον αναγνώστη μια σημαντική πληροφορία, διευκρίνηση ή προειδοποίηση που απαιτεί την προσοχή του.



Το κείμενο με αυτή την πλαισίωση προειδοποιεί τον αναγνώση για ρύθμιση ή ενέργεια που μπορεί να προκαλέσει σοβαρό πρόβλημα στη διεξαγωγή της εργαστηριακής άσκησης.



Το κείμενο με αυτή την πλαισίωση προειδοποιεί τον αναγνώστη για μια ενέργεια που μπορεί να προκαλέσει ζημιά στα μηχανήματα του εργαστηρίου.

Το κείμενο με αυτή την πλαισίωση αφορά ένα παραδοτέο που πρέπει εκείνη τη στιγμή να προετοιμάσει ο φοιτητής.

1. Οι ενσωματωμένοι αναγνώστες PDF των φυλλομετρητών δεν υποστηρίζουν την ηλεκτρονική συμπλήρωση φορμών. [↑](#footnote-ref-1)